**Mini Mental Status** (**MMS**), **Mini Mental Status Examination (**MMSE) eller **Folstein test** er et 30-poeng spørreskjema som brukes for å teste kognisjon. Den er allment brukt innenfor medisin for screening av demens. I løpet av 10 minutter testes forskjellige kognitive domener som aritmetikk, hukommelse og orienteringsevne. Testen ble innført av Folstein *et al* i 1975, og brukes i mange forskjellige sammenhenger med små modifikasjoner. Mini Mental Status er ikke det samme som mental status examination.

En rekke andre tester har også blitt brukt i varierende omfang, som Hodkinsons abbreviated mental test score (1972, geriatri) og lengre formelle tester for mer inngående analyse av spesifikke kognitive defekter.

Testen
------

To overlappende pentagonale strukturer brukt som siste spørsmål i testen
MMS-testen inkluderer enkle spørsmål og problemer innenfor en rekke områder, som tid og sted for testen, gjentakelse av en liste av ord, aritmetikk, språkbruk og forståelse, enkle motoriske ferdigheter. Eksempelvis blir testpersonen bedt om å kopiere en tegning med to pentagonale strukturer (vist til høyre).

Fortolking
----------

En poengsum over 27 (ut av maksimalt 30) anses å være innenfor normalområdet. Intervallet 20-26 indikerer mild kognitiv svikt, 10-19 moderat kognitiv svikt og under 10 alvorlig kognitiv svikt. Normalverdien korrigeres også for utdannelsesnivå og alder. Lave og veldig lave poengsummer korrelerer tett med tilstedeværelse av demens, selv om også andre mentale forstyrrelser kan føre til unormale poengsummer ved MMS. Fysiske handicap kan også være forstyrrende i fortolkningen, for eksempel kan en person være fysisk ute av stand til å høre eller lese instruksjonene korrekt, eller ha motoriske handicap som påvirker evnen til å skrive og tegne.

Problemstillinger knyttet til kopibeskyttelse
---------------------------------------------

Etter at MMS oppnådde betydelig popularitet, bestemte den nåværende eier av opphavsrett til testen, Psychological Assessment Resources (PAR) etter mange år å begynne å håndheve opphavsretten, og etablerte en nettside hvor den offisielle versjonen av testen selges.

Håndhevelsen av opphavsretten til MMS har blitt sammenlignet med "stealth" patenter, hvor en patenteier venter til en oppfinnelse har oppnådd en tilstrekkelig popularitet før man begynner å utnytte patentet kommersielt. Håndhevelsen av opphavsretten har ført til at flere forskere har søkt etter alternative metoder for å vurdere kognisjon.

Referanser
----------

1. 1 2  Folstein MF, Folstein SE, McHugh PR (1975). «"Mini-mental state". A practical method for grading the cognitive state of patients for the clinician». *Journal of psychiatric research*. 12 (3): 189–98. PMID 1202204. doi:10.1016/0022-3956(75)90026-6. CS1-vedlikehold: Flere navn: forfatterliste (link)
2. ↑  Hodkinson HM (1972). «Evaluation of a mental test score for assessment of mental impairment in the elderly». *Age and ageing*. 1 (4): 233–8. PMID 4669880. doi:10.1093/ageing/1.4.233.
3. ↑  Crum RM, Anthony JC, Bassett SS, Folstein MF (1993). «Population-based norms for the Mini-Mental State Examination by age and educational level». *JAMA*. 269 (18): 2386–91. PMID 8479064. CS1-vedlikehold: Flere navn: forfatterliste (link)
4. 1 2  Powsner S, Powsner D (2005). «Cognition, copyright, and the classroom». *The American journal of psychiatry*. 162 (3): 627–8. PMID 15741491. doi:10.1176/appi.ajp.162.3.627-a.
5. ↑  «Mini-Mental State Examination. Psychological Assessment Resources, Inc.». Arkivert fra originalen 27. juni 2006. Besøkt 22. juni 2006.
6. ↑  Holsinger T, Deveau J, Boustani M, Williams JW (2007). «Does this patient have dementia?». *JAMA*. 297 (21): 2391–404. PMID 17551132. doi:10.1001/jama.297.21.2391. CS1-vedlikehold: Flere navn: forfatterliste (link)

Se også
-------

* Informant Questionnaire on Cognitive Decline in the Elderly (IQCODE)

Eksterne lenker
---------------

* FPnotebook side om fortolkning
* MMSE poengsummer etter utdannelsesnivå og alder – Tufts University.
* Spørreskjemaet MMS (Mini Mental Status) i Nevro-NEL

|  |  |
| --- | --- |
| Oppslagsverk/autoritetsdata | Encyclopædia Britannica
 |